A Belügyminisztérium 
                        
a "Kormányzati igazgatásról szóló" 2018. évi CXXV. törvény 83. § (1) bekezdése alapján pályázatot hirdet
Belügyminisztérium 
Önkormányzati Gazdasági Főosztály
informatikus rendszergazda 
munkakörének a betöltésére. 

A kormányzati szolgálati jogviszony időtartama: Határozatlan idejű kormányzati szolgálati jogviszony 
                        
Foglalkoztatás jellege: Teljes munkaidő heti 40 órában.

A munkavégzés helye: Budapest, 1051 Budapest, József Attila utca 2-4. 

A munkakörhöz tartozó főbb tevékenységi körök:

Ellátja a BM Önkormányzati Gazdasági Főosztályon működő informatikai rendszerek üzemeltetésével, fejlesztésével kapcsolatos feladatokat. 
Ennek keretében végzi:
-	A Főosztályon működő szakrendszerek kliens oldali programjainak igény szerinti telepítését, betanítását, a szoftverhibák kezelését.
-	A központosított és jövedelempótló támogatásokat kezelő szoftver kezelését.
-	A szakrendszerekből komplex adatlegyűjtések készítését.
Ellátja a főosztály kezelésében lévő szerver rendszergazdai feladatait:
-	A szerveren lévő ORACLE adatbázis kezelő szoftver és az azon üzemelő szakrendszerek adatbázisainak üzemeltetését (hangolás, adatvédelem, folyamatos rendelkezésre állás biztosítása, adatmentés).
-	A szerver távoli elérhetőségének biztosítása más szervezetek számára.
-	a mindenkori éves központi költségvetés IX. Helyi önkormányzatok támogatásai fejezethez tartozó nettós előirányzatok havi részletének kiszámítása, a nettósítás folyamához kapcsolódó minisztériumi feladatok elvégzése. 
Részt vesz az EBR42 web-alapú, pénzügyi, kontrolling, számviteli feladatokat ellátó, folyamatkövető információs rendszer fejlesztésével, üzemeltetésével összefüggő feladatok ellátásában.

Jogállás, illetmény és juttatások:

A jogállásra, az illetmény megállapítására és a juttatásokra a "Kormányzati igazgatásról szóló" 2018. évi CXXV. törvény rendelkezései és a BM Közszolgálati Szabályzatáról szóló 2/2019. (IX. 12.) BM Kát utasítás az irányadók. 

Pályázati feltételek:
         Magyar állampolgárság,
         cselekvőképesség,
         büntetlen előélet,
         felsőoktatásban szerzett műszaki, informatikai, informatikatanár, 
		számítástechnika tanár szakképzettség; vagy felsőoktatásban szerzett szakképzettség és ügyvitelszervező, informatikus, programtervező, 
		programozó, rendszerszervező felsőfokú szakképesítések valamelyike; vagy

		középiskolai informatikai végzettség;  vagy középiskolai végzettség és ügyvitelszervező, informatikus, programtervező,  programozó, rendszerszervező felsőfokú szakképesítések valamelyike.

A pályázat elbírálásánál előnyt jelent:
        
•	Helyi önkormányzatok gazdálkodásában, központi közigazgatásban vagy költségvetésben szerzett informatikusi, rendszergazdai gyakorlat.
•	Közigazgatási alapvizsga, közigazgatási szakvizsga, vagy annak megfelelő iskolai végzettségek  vagy jogi szakvizsga.
•	Államilag elismert nyelvvizsga, elsősorban angol nyelvből.

Előnyt jelentő kompetenciák: 
          Nagyfokú önállóság és terhelhetőség,  
          képesség az információk analizálásra és szintű  szintetizálására, 
           problémamegoldó képesség, határozott fellépés, 
          képesség a csapatmunkára,  
          gyorsaság. 

A munkakör betölthetőségének időpontja:

A munkakör a pályázatok elbírálását követően 2020. március 16.

A pályázat benyújtásának határideje: 2020. február 15.

A pályázati kiírással kapcsolatosan további információt dr. Papp Emese főosztályvezető nyújt, a +36 1-441-1491 -os telefonszámon.

A pályázatok benyújtásának módja: Elektronikus úton dr. Papp Emese főosztályvezető részére az ogf@bm.gov.hu  E-mail címen keresztül 

A pályázati eljárás, a pályázat elbírálásának módja, rendje:

A pályázat részeként benyújtandó iratok, igazolások. 
Részletes fényképes szakmai önéletrajz. 
Motivációs levél. 
Végzettséget, szakképesítést, gyakorlatot, nyelvvizsgát közigazgatási alapvizsgát, közigazgatási szakvizsgát, jogi szakvizsgát igazoló okirat(ok) másolata(i). 
A gyakorlatra vonatkozó referencialistát a referenciaszemélyek nevei és elérhetőségei megadásával. 
Nyilatkozat arról, hogy a pályázati anyagban szereplő adatokat az eljárásban résztvevők megismerhetik. 
Három hónapnál nem régebbi hatósági erkölcsi bizonyítvány (mely a pályázatnak nem, csak az állás betöltésének feltétele), vagy igazolás arról, hogy jelenleg hatósági erkölcsi bizonyítványhoz kötött munkakörben dolgozik, 

A nyertes pályázót az Önkormányzati Gazdasági Főosztály vezetőjének javaslatára a BM közigazgatási államtitkára nevezi ki. 

A pályázat eredményéről a pályázókat internet útján értesítjük. 

A pályázat elbírálásának határideje: 2020. március 6.

Az álláspályázat közzétételét engedélyezem:

dr. Felkai László 
közigazgatási államtitkár